CELEX: 52018PC0307
Language: el
Date: 2018-05-16
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.5.2018
            COM(2018) 307 final
            2018/0154(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία
            (Κείμενο που παρουσιάζει ενδιαφέρον για τον ΕΟΧ)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η Επιτροπή (Eurostat) καταρτίζει τακτικά στατιστικές σχετικά με το άσυλο και τη διαχείριση της μετανάστευσης σύμφωνα με τον κανονισμό (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου
                     1
                  . Ο παρών κανονισμός και ο κανονισμός (ΕΕ) αριθ. 216/2010 της Επιτροπής
                     2
                   που ορίζει τις διάφορες κατηγορίες αιτιολογιών για την έκδοση αδειών διαμονής είναι το κύριο μέσο για τις υποχρεωτικές στατιστικές σχετικά με το άσυλο και τη διαχείριση της μετανάστευσης. Επιπλέον, η Επιτροπή (Eurostat) συλλέγει στατιστικά στοιχεία για τις  διοικητικές καταστάσεις που συνδέονται με τη μετανάστευση βάσει άλλων νομικών πράξεων που προβλέπουν υποχρεωτική συλλογή στοιχείων. Αυτές οι πρόσθετες στατιστικές αφορούν τις μπλε κάρτες της ΕΕ (οδηγία 2009/50/ΕΚ
                     3
                  ), τις ενιαίες άδειες (οδηγία 2011/98/ΕΕ
                     4
                  ), τους εποχιακά εργαζομένους (οδηγία 2014/36/ΕΕ
                     5
                  ), τις ενδοεταιρικές μεταθέσεις (οδηγία 2014/66/ΕΕ
                     6
                  ) και τους ερευνητές, τους σπουδαστές, τους ασκούμενους, τους εθελοντές, τους μαθητές και τους εσωτερικούς άμισθους βοηθούς (οδηγία 2016/801
                     7
                  ). Αυτές οι στατιστικές παρέχονται σύμφωνα με τον κανονισμό (ΕΚ) αριθ. 862/2007. 
               
               
                  Η μετανάστευση προς την ΕΕ έχει αλλάξει ριζικά τα τελευταία έτη. Για την αντιμετώπιση των προκλήσεων που συνδέονται με αυτή την αλλαγή,  η Επιτροπή έχει εφαρμόσει και αναπτύξει περαιτέρω την ολοκληρωμένη μεταναστευτική πολιτική που παρουσιάστηκε στο ευρωπαϊκό θεματολόγιο για τη μετανάστευση
                     8
                  , το οποίο αποσκοπεί στην καλύτερη διαχείριση των μεταναστευτικών ροών τόσο εντός όσο και εκτός της ΕΕ, που αποτελεί συνδυασμό άμεσων μέτρων για την αντιμετώπιση της εισροής μεταναστών στην Ευρώπη και διαρθρωτικών μεταρρυθμίσεων γύρω από τέσσερις πυλώνες: i) μείωση των κινήτρων για παράτυπη μετανάστευση· ii) διαχείριση των συνόρων: διάσωση ανθρώπινων ζωών και διασφάλιση των εξωτερικών συνόρων· iii) καθήκον της Ευρώπης να παρέχει προστασία: ισχυρή κοινή πολιτική χορήγησης ασύλου· iv) νέα πολιτική για τη νόμιμη μετανάστευση. Σε αυτό το πλαίσιο, τα ενδιαφερόμενα μέρη έχουν επανειλημμένα υποστηρίξει ότι είναι αναγκαίο να ενισχυθεί η τεκμηρίωση στους εν λόγω τομείς. 
               
               
                  Η Επιτροπή επανειλημμένα αναγνώρισε την ανάγκη βελτίωσης της συλλογής στατιστικών στοιχείων, ιδίως όσον αφορά τα αριθμητικά στοιχεία σχετικά με την επιστροφή των υπηκόων τρίτων χωρώ που διαμένουν παράνομα στην ΕΕ
                     9
                  , καθώς και όσον αφορά τα παιδιά
                     10
                  . Στο πρόγραμμα εργασίας της για το 2018 η Eurostat ήδη δίνει προτεραιότητα στο θέμα της ανταπόκρισης σε ένα νέο, πιο δυναμικό πολιτικό περιβάλλον, με ιδιαίτερη έμφαση στα θέματα των αιτούντων άσυλο και της επιβολής της νομοθεσίας για τη μετανάστευση (συμπεριλαμβανομένων των επιστροφών). Επισημαίνει ότι η υφιστάμενη νομοθεσία μπορεί να αναθεωρηθεί ώστε να ανταποκρίνεται στις προτεραιότητες των χρηστών, συμπεριλαμβανομένων των νέων και αναδυόμενων απαιτήσεων.
               
               
                  Το περιεχόμενο και η ποιότητα των ευρωπαϊκών στατιστικών για τη μετανάστευση, που παράγονται σύμφωνα με τον κανονισμό (ΕΚ) αριθ. 862/2007, ανταποκρίνονται σε ορισμένες ανάγκες. Ωστόσο, οι ελλείψεις τους γίνονται όλο και πιο εμφανείς, ιδίως λόγω των πρόσφατων εξελίξεων στον τομέα της μετανάστευσης στην ΕΕ. Χρειάζονται περαιτέρω στοιχεία για πολλές νέες μορφές μετανάστευσης και μεταναστών, και πρέπει αυτά να είναι ακριβή, πιο συχνά και πιο επίκαιρα. Το ισχύον νομικό πλαίσιο δεν προβλέπει τη συλλογή τέτοιων στοιχείων. Μέχρι σήμερα, οι νέες ανάγκες καλύπτονταν αποκλειστικά σε εθελοντική βάση [δηλαδή χωρίς αναθεώρηση του κανονισμού (ΕΚ) αριθ. 862/2007], βάσει συμφωνίας από την ειδική ομάδα εμπειρογνωμόνων σε συνεργασία με τα κράτη μέλη. Η πείρα, π.χ. από τις στατιστικές επιστροφών, δείχνει ότι η προσέγγιση αυτή δεν είναι πάντοτε αποτελεσματική. Κατά συνέπεια, ο κανονισμός (ΕΚ) αριθ. 862/2007 θα πρέπει να αναθεωρηθεί και να βελτιωθεί, έτσι ώστε να διασφαλιστεί ότι τα σχετικά στατιστικά στοιχεία είναι πιο εύκολα διαθέσιμα. 
               
               
                  Τα ευρωπαϊκά και τα εθνικά διοικητικά συστήματα για τις διαδικασίες ασύλου και τη διαχείριση της μετανάστευσης αναπτύσσονται στο πλαίσιο του ευρωπαϊκού θεματολογίου για τη μετανάστευση. Δεδομένων των μεταβαλλόμενων σχετικών χαρακτηριστικών της μετανάστευσης και των μεταναστών, υπάρχει πραγματική ανάγκη βελτίωσης των στατιστικών ανάλογα με τις μεταβαλλόμενες ανάγκες των ενδιαφερομένων. Αυτό σημαίνει αύξηση της χρησιμότητάς τους, έτσι ώστε να οικοδομηθεί ισχυρότερη βάση αποδεικτικών στοιχείων για τη χάραξη πολιτικής και την αξιολόγηση. Αυτός είναι ο λόγος για τον οποίο η έκθεση προόδου της Επιτροπής σχετικά με το ευρωπαϊκό θεματολόγιο για τη μετανάστευση
                     11
                   αναφέρει ότι υπάρχει σαφής ανάγκη για συγκεκριμένες τροποποιήσεις του κανονισμού (ΕΚ) αριθ. 862/2007 και επισημαίνει πολύ συγκεκριμένες βελτιώσεις, ιδίως όσον αφορά τις επιστροφές (πιο συχνές στατιστικές), τις μετεγκαταστάσεις, τις άδειες διαμονής και τα παιδιά-μετανάστες. Στην πιο πρόσφατη έκθεση με τίτλο «Έκθεση προόδου σχετικά με την υλοποίηση του Ευρωπαϊκού Θεματολογίου για τη Μετανάστευση»
                     12
                  , η ο οποία ακολούθησε, σημειώνεται ότι η Επιτροπή εξετάζει την τροποποίηση των κανόνων της ΕΕ σχετικά με την κατάρτιση και την κανονικότητα των στατιστικών για τη μετανάστευση και τη διεθνή προστασία, ούτως ώστε να εξασφαλιστεί μια συνολική επισκόπηση και να αντιμετωπιστούν ορισμένα από τα κενά που εντοπίστηκαν στα διαθέσιμα στατιστικά στοιχεία.
               
               
                  Το θέα αυτό είναι ακόμα πιο σημαντικό σε επίπεδο ΕΕ για τους υπευθύνους χάραξης πολιτικής και αξιολόγησης της πολιτικής. Υπάρχει σαφής ζήτηση για τη βελτίωση των στατιστικών για τις  διοικητικές καταστάσεις που συνδέονται με τη μετανάστευση, ώστε να αντικατοπτρίζονται οι πρόσφατες και μελλοντικές αλλαγές πολιτικής και να καταστεί το ευρωπαϊκό στατιστικό σύστημα (ΕΣΣ)
                     13
                   πιο δεκτικοί στις αλλαγές της ίδιας της μετανάστευσης και των σχετικών πολιτικών της ΕΕ. Πρέπει επίσης να εξασφαλιστεί ότι οι εθελοντικές εθνικές διαβιβάσεις στοιχείων είναι πιο πλήρεις και αξιόπιστες. Επιπλέον, είναι αναγκαίο να αναπτυχθεί ένας μηχανισμός για την περαιτέρω βελτίωση των στατιστικών για τη μετανάστευση, ώστε το ΕΣΣ να ανταποκρίνεται περισσότερο στις περαιτέρω εξελίξεις στις απαιτήσεις όσον αφορά τα στοιχεία για τη μετανάστευση. Αν δεν αναβαθμιστούν οι ευρωπαϊκές στατιστικές στον τομέα αυτό είναι πιθανό να διευρυνθούν γρήγορα το υπάρχον χάσμα μεταξύ της ζήτησης και της προσφοράς αυτών των στατιστικών, ιδίως όσον αφορά τη χάραξη πολιτικής και την αξιολόγηση, και, ως εκ τούτου, οι υπεύθυνοι χάραξης πολιτικής να μην είναι σε θέση να αντιμετωπίσουν τις μελλοντικές προκλήσεις που συνδέονται με τη μετανάστευση με βάση αποδεικτικά στοιχεία.
               
               
                  Στόχος της παρούσας πρότασης είναι η υποστήριξη του ευρωπαϊκού θεματολογίου για τη μετανάστευση, με την παροχή στους υπευθύνους χάραξης πολιτικής και λήψης αποφάσεων της ΕΕ των καλύτερων, πιο έγκαιρων και κατάλληλων στατιστικών για τη διαμόρφωση της πολιτικής, και την ενίσχυση της ανταπόκρισης στις προκλήσεις της μετανάστευσης. Ειδικότερα, η πρωτοβουλία θα αναβαθμίσει τις ευρωπαϊκές στατιστικές σχετικά με το άσυλο και τη διαχείριση της μετανάστευσης με την παροχή νομικής βάσης για τις στατιστικές οι οποίες σήμερα καταρτίζονται σε εθελοντική βάση.
               
               
                  Υπό αυτό το πρίσμα, η αναθεώρηση του κανονισμού (ΕΚ) αριθ. 862/2007 θα βελτιώσει την πληρότητα, την ακρίβεια, την επικαιρότητα και την ασφάλεια όσον αφορά τις υφιστάμενες εθελοντικές διαβιβάσεις στοιχείων από τις εθνικές αρχές. Ειδικότερα, θα εξασφαλίσει την παροχή στατιστικών σε τομείς στους οποίους τα ενδιαφερόμενα μέρη έχουν εκφράσει σαφείς ανάγκες -σχετικά με το άσυλο, τις επιστροφές (υψηλότερη συχνότητα), την επανεγκατάσταση, τις άδειες διαμονής και τα παιδιά-μετανάστες. 
               
               
                  Πέρα από αυτές τις ειδικές και άμεσες ανάγκες, και για την υποστήριξη μελλοντικών εξελίξεων στον τομέα της μεταναστευτικής πολιτικής γενικά, η αναθεώρηση θα εξασφαλίσει την ενσωμάτωση της ευελιξίας, πράγμα που θα βελτιώσει περαιτέρω τις στατιστικές για τη μετανάστευση. Θα επιτρέψει επίσης καλύτερη ανταπόκριση κατά την ανάπτυξη νέων δεικτών στον τομέα της μετανάστευσης, που θα στηρίζουν καλύτερα τις προτεραιότητες του «Θεματολόγιο για τη μετανάστευση», με την παροχή αποδεικτικών στοιχείων. Αυτή η ευελιξία θα βελτιώσει την ποιότητα των ευρωπαϊκών στατιστικών, κυρίως με την αύξηση της χρησιμότητάς τους.
               
            
            
               •Συνοχή με τις ισχύουσες διατάξεις στον τομέα πολιτικής
            
            
               
                  Όλες οι στατιστικές που καταρτίζονται τακτικά από τη Eurostat σχετικά με το άσυλο και τη διαχείριση της μετανάστευσης αναμένεται να συμμορφωθούν πλήρως με τον κανονισμό (ΕΚ) αριθ. 862/2007. Άλλες ισχύουσες νομοθεσίες σχετικά με την παροχή στοιχείων στην Επιτροπή (Eurostat), δηλαδή οι προαναφερθείσες οδηγίες 2009/50/ΕΚ, 2011/98/ΕΕ, 2014/36/ΕΕ, 2014/66/ΕΕ και (ΕΕ) 2016/801, διασφαλίζουν επίσης τη συνοχή με το μεθοδολογικό πλαίσιο που θεσπίστηκε με τον κανονισμό (ΕΚ) αριθ. 862/2007. Κατά συνέπεια, η τροποποίηση του κανονισμού (ΕΚ) αριθ. 862/2007 θα συμβάλει στην εξασφάλιση της μέγιστης συνοχής των στατιστικών σε αυτόν τον τομέα πολιτικής με τη διατήρηση ενός ενιαίου συνεκτικού μεθοδολογικού πλαισίου για τις μέχρι σήμερα, τις σημερινές και τις μελλοντικές στατιστικές για το άσυλο και τη διαχείριση της μετανάστευσης. Η πρωτοβουλία αυτή θα συμβάλει στην υλοποίηση του ευρωπαϊκού θεματολογίου για τη μετανάστευση.
               
            
            
               •Συνοχή με άλλες πολιτικές της Ένωσης
            
            
               
                  Οι προτεινόμενες περιορισμένες τροποποιήσεις αντιμετωπίζουν τις νέες ανάγκες και τους ανεπαρκώς καλυπτόμενους τομείς, στους οποίους διαπιστώθηκαν οι ελλείψεις μετά την πρόσφατη ανάπτυξη ειδικών πολιτικών στην ανακοίνωση της Επιτροπής σχετικά με την εφαρμογή του ευρωπαϊκού θεματολογίου για τη μετανάστευση. Οι τροποποιήσεις περιλαμβάνουν το Κοινό Ευρωπαϊκό Σύστημα Ασύλου, τα παιδιά-μετανάστες, τη νόμιμη μετανάστευση, την επανεγκατάσταση, την εισδοχή για ανθρωπιστικούς λόγους και άλλες μορφές νόμιμης εισδοχής. Για να διασφαλιστεί περαιτέρω η συνοχή με άλλες πολιτικές της ΕΕ, η παρούσα πρόταση θα αποτελέσει αναπόσπαστο μέρος της δέσμης «Υλοποίηση του θεματολογίου της ΕΕ για τη μετανάστευση», που περιλαμβάνει πολλές άλλες σχετικές με τη μετανάστευση νομοθετικές πρωτοβουλίες που προτείνονται από την Επιτροπή. Η ευελιξία αυτών των πρωτοβουλιών θα εξασφαλίσει στο μέλλον τη μέγιστη δυνατότητα ανταπόκρισης και συνοχής.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Το άρθρο 338 της Συνθήκης για τη λειτουργία της Ευρωπαϊκής Ένωσης (ΣΛΕΕ) παρέχει τη νομική βάση για τις ευρωπαϊκές στατιστικές. Το Ευρωπαϊκό Κοινοβούλιο και το Συμβούλιο, αποφασίζοντας σύμφωνα με τη συνήθη νομοθετική διαδικασία, θεσπίζουν μέτρα για να εξασφαλιστεί ότι οι στατιστικές εκπονούνται εφόσον τούτο απαιτείται για να δώσει τη δυνατότητα στην Ένωση να εκπληρώσει τον ρόλο της. Το άρθρο 338 καθορίζει τις απαιτήσεις για την εκπόνηση ευρωπαϊκών στατιστικών που απαιτούνται για την εκτέλεση των δραστηριοτήτων της Ένωσης. Η εκπόνηση των στατιστικών πρέπει να πληροί ορισμένα πρότυπα αμεροληψίας, αξιοπιστίας, αντικειμενικότητας, επιστημονικής ανεξαρτησίας, σχέσης κόστους/αποτελεσματικότητας και στατιστικού απορρήτου, χωρίς αυτό να συνεπάγεται υπέρογκες επιβαρύνσεις στους οικονομικούς παράγοντες.
            
         
         
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Ο στόχος της παρούσας πρωτοβουλίας -η αναθεώρηση και η συμπλήρωση των υφιστάμενων κοινών κανόνων για τη συλλογή στοιχείων και την κατάρτιση ευρωπαϊκών στατιστικών για τη μετανάστευση και τη διεθνή προστασία- δεν μπορεί να επιτευχθεί επαρκώς εάν τα κράτη μέλη της ΕΕ ενεργούν μεμονωμένα. Δεδομένης της κλίμακας της πρωτοβουλίας και της ανάγκης συγκρισιμότητας, μπορεί να επιτευχθεί καλύτερα σε ενωσιακό επίπεδο. Για την κατάρτιση στατιστικών στοιχείων σχετικά με τη μετανάστευση και τη διεθνή προστασία σε επίπεδο ΕΕ, απαιτείται μια τυποποιημένη μεθοδολογία, και πρέπει να καθοριστεί τυπική απόδοση που πρέπει να παρέχεται από τα κράτη μέλη. 
            
            
               Οι νέες ανάγκες για στατιστικές σχετικά με το άσυλο και τη διαχείριση της μετανάστευσης, με βάση το ευρωπαϊκό θεματολόγιο για τη μετανάστευση και την εξέλιξη της κατάστασης, δεν καλύπτονται από τον σημερινό κανονισμό (ΕΚ) αριθ. 862/2007. Συνεπώς, ο κανονισμός απαιτεί τροποποίηση με σκοπό να προσφέρει μια σταθερή βάση για την κατάρτιση των αναγκαίων στοιχείων. Επειδή η πρόταση δεν εμπίπτει στην αποκλειστική αρμοδιότητα της ΕΕ, εφαρμόζεται η αρχή της επικουρικότητας. Σκοπός της πρωτοβουλίας είναι να εξασφαλίσει ότι τα σημερινά στοιχεία από τις εθνικές αρχές σε εθελοντική βάση είναι πιο πλήρη και αξιόπιστα· να καταστούν δυνατές περαιτέρω βελτιώσεις στις στατιστικές για τη μετανάστευση· και να αποδειχθεί ότι η Επιτροπή ανταποκρίνεται στην ανάγκη ανάπτυξης στοιχείων σχετικά με τη μετανάστευση που θα υποστηρίξουν καλύτερα τις προτεραιότητες του θεματολογίου για τη μετανάστευση. Τα στοιχεία αυτά μπορούν να συλλέγονται από τις διάφορες εθνικές αρχές. Κατά συνέπεια, η Ένωση δύναται να θεσπίσει μέτρα στον εν λόγω τομέα σύμφωνα με την αρχή της επικουρικότητας που ορίζεται στο άρθρο 5 της Συνθήκης.
            
            
               •Αναλογικότητα
            
            
               Η πρόταση είναι σύμφωνη με την αρχή της αναλογικότητας. Οι ανάγκες των ενδιαφερόμενων φορέων που προκαλούνται από τις δραστηριότητες που αναλαμβάνονται στο πλαίσιο του ευρωπαϊκού θεματολογίου για τη μετανάστευση μπορούν να καλυφθούν με περιορισμένη τροποποίηση του κανονισμού (ΕΚ) αριθ. 862/2007, με βάση σε μεγάλο βαθμό υφιστάμενων εθελοντικών συλλογών στοιχείων, σε συνδυασμό με την καθιέρωση ευελιξίας για εκτελεστικές πράξεις. Αυτό θα δώσει τη δυνατότητα να αντιμετωπιστούν πιο γρήγορα στο μέλλον οι νέες και οι αναδυόμενες ανάγκες για στοιχεία.
            
            
               
                  Σύμφωνα με την αρχή της αναλογικότητας, ο προτεινόμενος κανονισμός περιορίζεται στα ελάχιστα απαιτούμενα για την επίτευξη του στόχου του και δεν υπερβαίνει τα αναγκαία όρια για τον σκοπό αυτό. 
               
            
            
               •Επιλογή μέσου
            
            
               
                  Προτεινόμενο νομικό μέσο: κανονισμός. Δεδομένων των στόχων και του περιεχομένου της πρότασης καθώς και του γεγονότος ότι πρόκειται για πρόταση τροποποίησης ισχύοντος κανονισμού, ο κανονισμός είναι το πλέον ενδεδειγμένο μέσο.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της ισχύουσας νομοθεσίας
            
            
               
                  Σύμφωνα με το άρθρο 12 του κανονισμού (ΕΚ) αριθ. 862/2007, η Επιτροπή υπέβαλε δύο εκθέσεις στο Ευρωπαϊκό Κοινοβούλιο και στο Συμβούλιο σχετικά με τις στατιστικές που καταρτίζονται σύμφωνα με τον κανονισμό καθώς και για την ποιότητά τους
                     14
                  . Μια τελευταία παρατήρηση είναι ότι τα δεδομένα που απαιτούνται βάσει του κανονισμού θα πρέπει να ανταποκρίνονται στις μεταβαλλόμενες ανάγκες των χρηστών και να λαμβάνεται επίσης υπόψη η ικανότητα των παρόχων στοιχείων. Αυτό οδήγησε σε προτάσεις για τροποποιήσεις του κανονισμού (ΕΚ) αριθ. 862/2007, για την προσθήκη νέων, ειδικών περαιτέρω αναλύσεων. 
               
            
            
               Οι δύο αυτές εκθέσεις εξετάζουν τα υφιστάμενα στοιχεία με βάση δύο ακόμη πιο συγκεκριμένα και λεπτομερή κριτήρια ποιότητας για τις ευρωπαϊκές στατιστικές, που προβλέπονται από τον κανονισμό (ΕΚ) αριθ. 223/2009
                  15
               . Οι εκθέσεις καταλήγουν στο συμπέρασμα ότι τα στοιχεία που απαιτούνται δυνάμει του κανονισμού (ΕΚ) αριθ. 862/2007 πρέπει να βελτιωθούν ώστε να πληρούν τα εν λόγω ποιοτικά κριτήρια, ιδίως όσον αφορά τη συνάφεια, την ακρίβεια και την επικαιρότητα. Για να ανταποκριθούν με ακρίβεια, η Eurostat ξεκίνησε με την εθελοντική συλλογή στοιχείων που επιβεβαίωσαν την ανάγκη για πιο επίκαιρα και αναλυτικά στοιχεία. Βάσει των εν λόγω εθελοντικών συλλογών, η προβλεπόμενη πρόταση ανταποκρίνεται άμεσα και με ακρίβεια στις ανάγκες που προσδιορίστηκαν. 
            
            
               Οι πρόσφατες εξελίξεις όσον αφορά τη μεταναστευτική κρίση έχουν καταστήσει σαφές ότι η συχνότητα και το επίπεδο της ανάλυσης των στατιστικών που προβλέπονται στον κανονισμό (ΕΚ) αριθ. 862/2007 στην παρούσα μορφή του δεν επαρκούν πλέον για τον σκοπό της παρακολούθησης των πολιτικών, όπως εξηγείται στην ανακοίνωση της Επιτροπής με τίτλο «Έκθεση προόδου σχετικά με την υλοποίηση του Ευρωπαϊκού Θεματολογίου για τη Μετανάστευση» 
                  16
               . Όσον αφορά τη συχνότητα των στοιχείων, για παράδειγμα, τα ετήσια στοιχεία σχετικά με τις επιστροφές υπηκόων τρίτων χωρών, τα οποία συλλέγει η Eurostat δεν είναι αρκετά συχνά για στενή παρακολούθηση των εξελίξεων στον τομέα της πολιτικής για την επιστροφή. Η ανεπάρκεια του επιπέδου ανάλυσης των στοιχείων και οι ελλείψεις στις πληροφορίες όσον αφορά τα αποτελέσματα για τα παιδιά, συμπεριλαμβανομένων των διαδικασιών χορήγησης ασύλου σε ασυνόδευτους ανηλίκους αποτελούν παραδείγματα ελλείψεων όσον αφορά τα στοιχεία που απαιτούνται για την παρακολούθηση της κατάστασης αυτών των ιδιαίτερα ευάλωτη ομάδα αιτούντων άσυλο. Επειδή οι στατιστικές που καλύπτονται από τον παρόντα κανονισμό είναι χρήσιμες για τη χάραξη πολιτικής, είναι σημαντικό να υπάρχουν πλήρη δεδομένα από όλα τα κράτη μέλη καθώς και ασφάλεια διαβιβάσεων, πράγμα που δεν εξασφαλίζεται στην εθελοντική συλλογή στοιχείων. Μια πρόταση κανονισμού για την τροποποίηση του κανονισμού (ΕΚ) αριθ. 862/2009 είναι ο μόνος τρόπος για την επίτευξη των στόχων αυτών.
            
            
               Τα συμπεράσματα των εκθέσεων της Επιτροπής του 2012 και του 2015 βασίζονται σε συνεργασία με τις εθνικές αρχές των χωρών της ΕΕ  που διαρκεί πάνω από μία δεκαετία. Οι ελλείψεις του τρέχοντος πλαισίου αξιολογήθηκαν σε στενή συνεργασία με τις Γενικές Διευθύνσεις που είναι αρμόδιες για τη σχετική πολιτική -κυρίως τη Γενική Διεύθυνση Μετανάστευσης και Εσωτερικών Υποθέσεων και τη Γενική Διεύθυνση Δικαιοσύνης, αλλά και τους οργανισμούς της ΕΕ που δραστηριοποιούνται στον τομέα της μετανάστευσης (EASO, FRONTEX και FRA)- και σε διάφορα πλαίσια (προσωπικές συναντήσεις, ομάδες εμπειρογνωμόνων και στατιστικές διασκέψεις). Στην αξιολόγηση αυτή συμμετέχουν και άλλα ενδιαφερόμενα μέρη, όπως οι ερευνητές, οι ομάδες υποστήριξης και οι διεθνείς οργανισμοί. Επίσης υπήρξαν παρόμοιας φύσης συζητήσεις σε εξέλιξη με τους εθνικούς παρόχους στοιχείων εκπροσωπούμενους από τους υπουργούς εσωτερικών ή δικαιοσύνης ή σχετικές εθνικές αρχές μετανάστευσης των χωρών της ΕΕ, σε συνεδριάσεις των ομάδων εμπειρογνωμόνων και αλλού.
            
            
               Ως απάντηση στις εισηγήσεις που ελήφθησαν κατά τη διάρκεια των ανωτέρω συζητήσεων, η Eurostat έχει αναπτύξει μια σειρά εθελοντικών συλλογών στοιχείων με σκοπό να αρχίσει τη συμπλήρωση των κενών που διαπιστώθηκαν στα στοιχεία. Έλαβε υπόψη την ανάγκη για ευελιξία. Για πάνω από 10 έτη, σε 10 συνεδριάσεις της ομάδας εμπειρογνωμόνων, η Eurostat συζητά τα προβλήματα που απορρέουν από τους περιορισμούς των στατιστικών που καταρτίζονται βάσει του κανονισμού (ΕΚ) αριθ. 862/2007. Τα έγγραφα που υποβλήθηκαν κατά τις εν λόγω συνεδριάσεις της ομάδας εμπειρογνωμόνων, καθώς και η ημερήσια διάταξη και τα πρακτικά των συζητήσεων, είναι δημόσιες. Μπορούν να αναζητηθούν στο μέρος ελεύθερης πρόσβασης του Circabc
                  17
               , το οποίο περιέχει τα έγγραφα της ομάδας εμπειρογνωμόνων για το άσυλο, τις άδειες διαμονής, την επιβολή και την ένταξη των μεταναστών
                  18
               . Αυτή η ομάδα εμπειρογνωμόνων αποτελείται από κυβερνητικούς εμπειρογνώμονες που εργάζονται σχετικά με το άσυλο και τη διαχείριση μετανάστευση στον τομέα των εσωτερικών υποθέσεων (υπουργεία ή εθνικές αρχές μετανάστευσης. Επιπλέον, από το 2009, οι γενικοί διευθυντές των Εθνικών Στατιστικών Υπηρεσιών των κρατών μελών επιβεβαίωσαν την ανάγκη για μια τέτοια εξέλιξη, τονίζοντας ότι τα στατιστικά στοιχεία σύμφωνα με τον κανονισμό (ΕΚ) αριθ. 862/2007 παρέχουν μόνο ένα μέρος των πληροφοριών που είναι αναγκαίες για την ανάπτυξη της πολιτικής
                  19
               .
            
            
               Η πρωτοβουλία αυτή θα καταστήσει τις στατιστικές της ΕΕ για τη μετανάστευση πιο χρήσιμα. Όπως προαναφέρθηκε, η μετανάστευση είναι ένα ταχέως μεταβαλλόμενο φαινόμενο το οποίο απαιτεί πολιτικές που μπορούν να προσαρμόζονται γρήγορα στις νέες ανάγκες· Αυτό σημαίνει ότι τα στατιστικά στοιχεία πρέπει να είναι πολύ ευέλικτη, έτσι ώστε να παραμείνουν χρήσιμα. 
            
            
               Το κέντρο γνώσεων της Ευρωπαϊκής Επιτροπής για θέματα μετανάστευσης και δημογραφίας (KCMD)
                  20
                έχει επίσης αναγνωρίσει τους περιορισμούς του ισχύοντος νομικού πλαισίου σε διάφορες περιπτώσεις. Το KCMD διοργάνωσε πρόσφατα τρία εργαστήρια σχετικά με τα ενωσιακά στοιχεία για τη μετανάστευση που έδωσαν την ευκαιρία στις γενικές διευθύνσεις της Επιτροπής να συζητήσουν τα κενά στα στοιχεία στις στατιστικές για τη μετανάστευση και να συμβάλουν σε έγγραφο συζήτησης με τίτλο «Για μια πολιτική της ΕΕ σχετικά με τα στοιχεία για τη μετανάστευση». Το εν λόγω έγγραφο επισημαίνει τα ενδεχόμενα μέτρα που θα μπορούσαν να ληφθούν για την κάλυψη των κενών αυτών. 
            
            
               Τέλος, η Eurostat συμμετείχε επίσης πολύ ενεργά στην ανάπτυξη των διεθνών συστάσεων σχετικά με τις στατιστικές για τους πρόσφυγες, που εγκρίθηκαν πρόσφατα από τη στατιστική επιτροπή των Ηνωμένων Εθνών. Οι διεθνείς κανόνες που υπέβαλε η ομάδα εμπειρογνωμόνων η οποία εκπόνησε αυτές τις συστάσεις έχουν, μεταξύ άλλων, ως στόχο πιο λεπτομερή στοιχεία σχετικά με τους αιτούντες άσυλο και τους πρόσφυγες, συμπεριλαμβανομένων των ασυνόδευτων ανηλίκων.
            
            
               Οι βελτιώσεις που περιλαμβάνονται στην παρούσα πρόταση λαμβάνουν υπόψη το ότι οι περισσότερες εθνικές αρχές ήδη αποστέλλουν εθελοντικά στοιχεία στη Eurostat σχετικά με όλους τους τομείς που καλύπτουν οι προτεινόμενες τροποποιήσεις, ή έχουν δηλώσει ότι είναι πρόθυμες να το κάνουν. Στο πλαίσιο των συνεδριάσεων της ομάδας εμπειρογνωμόνων, επικαιροποιημένοι πίνακες παρουσιάζουν τακτικά τα στοιχεία που διαβιβάζονται στη Eurostat. 
            
            
               
                  Οι προτεινόμενες αλλαγές δεν θα πρέπει να αυξήσουν σημαντικά την επιβάρυνση των διαφόρων εθνικών αρχών, καθώς βασίζονται στην υπάρχουσα εθελοντική συλλογή στοιχείων. Επιπλέον, τα στοιχεία αυτά είναι ήδη ευρέως διαθέσιμα στις διοικητικές πηγές των εθνικών αρχών.
               
            
         
         
            
               •Διαβουλεύσεις με τους ενδιαφερόμενους φορείς
            
            
               Λαμβάνοντας υπόψη ότι η προτεινόμενη τροποποίηση του κανονισμού (ΕΚ) αριθ. 862/2007 δεν θα είχε σημαντική επίπτωση στην κοινωνία ή την οικονομία (βλ. την επεξήγηση παρακάτω), η Επιτροπή (Eurostat) ζήτησε τη γνώμη της επιτροπής του ευρωπαϊκού στατιστικού συστήματος, επειδή οι εθνικές στατιστικές υπηρεσίες (ΕΣΥ) είναι αρμόδιος για τον συντονισμό όλων των δραστηριοτήτων που σχετίζονται με τις ευρωπαϊκές στατιστικές σε εθνικό επίπεδο. 
            
            
               Επιπλέον, επειδή η Γενική Διεύθυνση Μετανάστευσης και Εσωτερικών Υποθέσεων της Επιτροπής είναι ο κύριος χρήστης των στατιστικών για τη μετανάστευση και τη διεθνή προστασία, έχει ζητηθεί επανειλημμένα η γνώμη της στο πλαίσιο της οποίας υπέβαλε επίσης πολύτιμες παρατηρήσεις.
            
            
               
                  Οι ύψιστες προτεραιότητες είναι οι εξής: αύξηση, από ετήσια σε τριμηνιαία, της συχνότητας κατάρτισης στατιστικών σχετικά με τις υποχρεώσεις επιστροφής και των επιστροφών, και προσθήκη νέας περαιτέρω ανάλυσης· προσθήκη νέας περαιτέρω ανάλυσης για τις στατιστικές για τους ασυνόδευτους ανηλίκους που αιτούνται άσυλο· τροποποίηση των στατιστικών για τις επανεγκαταστάσεις· και καθιέρωση στατιστικών σχετικά με τους αιτούντες άσυλο για πρώτη φορά, νέα στατιστικά στοιχεία σχετικά με τις αιτήσεις επανεξέτασης του Δουβλίνου και τις τροποποιήσεις στις στατιστικές για τις άδειες διαμονής.
               
            
            
               Δεδομένης της αυστηρά περιορισμένης φύσης της παρούσας πρότασης, δεν θεωρήθηκε αναγκαία η εμπλοκή κάποιου άλλου φορέα.
            
            
               •Συλλογή και χρήση εμπειρογνωσίας
            
            
               
                  Οι προτεινόμενες τροποποιήσεις βασίζονται σε μεγάλο βαθμό σε υφιστάμενες εθελοντικές συλλογές στοιχείων που πραγματοποιούνται από τις περισσότερες εθνικές αρχές. Κατά τα διάφορα στάδια της ανάπτυξης, της υλοποίησης και της εθελοντικής συλλογής στοιχείων, πολυάριθμες ανταλλαγές με εμπειρογνώμονες από εθνικές στατιστικές αρχές οδήγησε στην επιλογή μεθοδολογικά και τεχνικά κατάλληλων λύσεων. Στη συνέχεια, οι διαδικασίες τελειοποιήθηκαν και βελτιστοποιήθηκαν, ώστε να ανταποκρίνονται καλύτερα, αφενός, στις ανάγκες της πολιτικής και την καταλληλότητα, αφενός, και στη διαθεσιμότητα των στοιχείων σε εθνικό επίπεδο, αφετέρου. Οι τροποποιήσεις που περιγράφονται παρακάτω περιλαμβάνουν τις εν λόγω δοκιμασμένες επιλογές στο κεκτημένο της ΕΕ.
               
            
            
               •Εκτίμηση επιπτώσεων
            
            
               Δεν διενεργήθηκε εκτίμηση επιπτώσεων, επειδή η πρόταση δεν έχει σημαντικές οικονομικές, κοινωνικές και περιβαλλοντικές επιπτώσεις και δεν επιβάλλει καμία πρόσθετη επιβάρυνση για τις επιχειρήσεις ή τους πολίτες.
            
            
               Η πρωτοβουλία αποσκοπεί κυρίως στην τροποποίηση του κανονισμού (ΕΚ) αριθ. 862/2007 και παρέχει νομική βάση για τις υφιστάμενες εθελοντικές συλλογές δεδομένων, και παρέχει επίσης την απαιτούμενη ευελιξία ενόψει των μελλοντικών αναγκών για δεδομένα. Ειδικότερα, δεν συνεπαγόταν καμία μεταβολή στα θέματα ή τα αντικείμενα των στατιστικών που έχουν ήδη συλλεχθεί δυνάμει του παρόντος κανονισμού.
            
            
            
               
                  Η μεγάλη πλειονότητα των εθνικών αρχών της ΕΕ παρέχουν ήδη ή έχουν εκφράσει την προθυμία τους να παράσχουν τα ζητούμενα στατιστικά στοιχεία στις προτεινόμενες τροπολογίες σε εθελοντική βάση. Συνεπώς, συνάγεται το συμπέρασμα ότι τα στοιχεία αυτά είναι ήδη ευρέως διαθέσιμα στις διοικητικές πηγές των εθνικών αρχών.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Η τακτική αξιολόγηση του υφιστάμενου νομικού πλαισίου καταλήγει στο συμπέρασμα ότι τα στοιχεία που απαιτούνται βάσει του κανονισμού θα πρέπει να ανταποκρίνονται στις μεταβαλλόμενες ανάγκες των χρηστών, λαμβάνοντας παράλληλα υπόψη την ικανότητα των φορέων παροχής των στοιχείων. Αυτό οδήγησε σε προτάσεις ότι ο κανονισμός πρέπει να τροποποιηθεί με την προσθήκη νέων αναλύσεων στοιχείων. Με τον τρόπο αυτό, οι εθελοντικές συλλογές στοιχείων έχουν αναπτυχθεί περαιτέρω και η ανάγκη για ευελιξία έχει ληφθεί υπόψη. Οι τροποποιήσεις δεν θα πρέπει να συνεπάγονται σημαντική αύξηση της επιβάρυνση, καθώς βασίζονται στις υφιστάμενες εθελοντικές συλλογές και τα δεδομένα είναι ήδη ευρέως διαθέσιμες στις διοικητικές πηγές των κρατών μελών. 
               
            
            
               Η διαβίβαση των δεδομένων που προτείνεται στην τροποποίηση συνεπάγεται μόνο αμελητέο πρόσθετο κόστος και επιβάρυνση για τα κράτη μέλη· Οι ανταλλαγές εμπειριών και πρακτικών μεταξύ των εθνικών παρόχων δεδομένων, που πραγματοποιούνται τακτικά κατά τη διάρκεια των συνεδριάσεων των ομάδων εμπειρογνωμόνων επί πολλά χρόνια, είχαν ως αποτέλεσμα να μειωθούν οι επιβαρύνσεις. Με την πάροδο του χρόνου έχουν επιτευχθεί σημαντικές βελτιώσεις στις μεθόδους διαβίβασης και μειώθηκε η προσπάθεια που απαιτείται για την προετοιμασία και την παροχή των στοιχείων. Μεταξύ άλλων μέτρων, η Eurostat έχει εφαρμόσει μορφότυπους διαβίβασης στοιχείων που επιτρέπουν στους εθνικούς παρόχους στοιχείων να εξάγουν στοιχεία απευθείας από τις βάσεις δεδομένων τους (αποφεύγοντας έτσι χρονοβόρες χειρωνακτικές καταρτίσεις στοιχείων σε μορφότυπο Excel) και να τα παρέχουν, μεταξύ άλλων, μέσω αυτόματων μέσων διαβίβασης που περιλαμβάνουν τυποποιημένες και αυτοματοποιημένες διαδικασίες επικύρωσης. 
            
            
               Η άμεση παροχή παρατηρήσεων σχετικά με την ποιότητα (feedback) μειώνει την προσπάθεια που απαιτείται, καθώς οδηγεί σε καταστάσεις στις οποίες τα κράτη μέλη πρέπει να παρέχουν στοιχεία μόνο μία φορά, χωρίς να πρέπει να επανεξετάσει το θέμα αυτό επανειλημμένα. Αυτό είχε ως αποτέλεσμα αύξηση της αποδοτικότητας και σημαντική μείωση των πολλαπλών διαβιβάσεων λόγω σφαλμάτων που εντοπίστηκαν στα στοιχεία. Η αύξηση της αποδοτικότητας, που υλοποιήθηκαν σε εθνικό επίπεδο, έχουν μειώσει τις ανταλλαγές μεταξύ των εθνικών παρόχων στοιχείων, καθώς και την επιβάρυνσή τους. Σύμφωνα με τις παρατηρήσεις που συγκεντρώνονται κατά τις συνεδριάσεις της ομάδας εμπειρογνωμόνων και σε επίπεδο ομάδων εργασίας, οι οικείες χώρες θεωρούν ότι οι βελτιώσεις αυτές έχουν μειώσει τόσο τον φόρτο εργασίας όσο και τις δαπάνες των οργανισμών που παρέχουν στοιχεία. 
            
            
               
                  Τα κράτη μέλη ήδη έχουν θεσπίσει τους μηχανισμούς τους παροχής στοιχείων βάσει του κανονισμού (ΕΚ) αριθ. 862/2007. Η προσέγγιση που συνίσταται στην παραμονή στη σημερινή δομή για την αντιμετώπιση των τρεχουσών αναγκών και στη θέσπιση μηχανισμού για μεγαλύτερη ευελιξία στο μέλλον, ελαχιστοποιεί την πρόσθετη επιβάρυνση για τους παρόχους στοιχείων, με τη διατήρηση του ίδιου μεθοδολογικού πλαισίου.
               
            
            
               •Θεμελιώδη δικαιώματα
            
            
               
                  Με τη βελτίωση της πληρότητας, της ακρίβειας, της επικαιρότητας και της ασφάλειας όσον αφορά την υφιστάμενη εθελοντική διαβίβαση στοιχείων από τις εθνικές αρχές, και με την εξασφάλιση της ενσωμάτωσης της ευελιξίας για περαιτέρω βελτιώσεις όσον αφορά τις στατιστικές για τη μετανάστευση, με σκοπό τη βελτίωση της ποιότητας και της καταλληλότητας των ευρωπαϊκών στατιστικών στον εν λόγω τομέα για τους σκοπούς της χάραξης πολιτικής και της αξιολόγησης, η πρόταση υποστηρίζει την εφαρμογή του Χάρτη των Θεμελιωδών Δικαιωμάτων της ΕΕ, και ιδίως το άρθρο 18 (δικαίωμα ασύλου), το άρθρο 19 (προστασία σε περίπτωση απομάκρυνσης, απέλασης ή έκδοσης) και το άρθρο 24 (τα δικαιώματα του παιδιού).
               
               
                  Επιπλέον, οι συναφέστερες παράμετροι της παρούσας πρότασης είναι οι πιθανές επιπτώσεις στην προστασία των δεδομένων προσωπικού χαρακτήρα [για την οποία θεμελιώνονται δικαιώματα στο άρθρο 8 (προστασία των δεδομένων προσωπικού χαρακτήρα) του Χάρτη των Θεμελιωδών Δικαιωμάτων της Ευρωπαϊκής Ένωσης, στο άρθρο 16 της ΣΛΕΕ και στο παράγωγο δίκαιο
                     21
                  ). Ωστόσο, καμία από τις διατάξεις δεν προβλέπει αλλαγή στις διατάξεις περί προστασίας δεδομένων προσωπικού χαρακτήρα. Οι υφιστάμενες υποχρεώσεις για τις ΕΣΥ και οι σχετικές εγγυήσεις και διασφαλίσεις σύμφωνα με την εθνική και την ενωσιακή νομοθεσία σχετικά με την προστασία των δεδομένων στον τομέα των στατιστικών εξακολουθούν να ισχύουν. Τα μέτρα αυτά αποτελούν ένα ισχυρό νομικό πλαίσιο που καλύπτει όλες τις πτυχές της προστασίας των δεδομένων, όπως η διαφύλαξη της εμπιστευτικότητας των ερωτώμενων, η ανωνυμοποίηση των αρχείων και η προστασία των απαντήσεων στα ερωτηματολόγια, κατά περίπτωση.
               
            
         
         
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η πρόταση δεν έχει επιπτώσεις στον προϋπολογισμό της ΕΕ.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Καθώς οι προτεινόμενες τροποποιήσεις βασίζονται στις υφιστάμενες εθελοντικές διαβιβάσεις στοιχείων, η εφαρμογή τους θα περιορίζεται στο να συμπεριλάβουν νέες διατάξεις στη νομοθεσία, και να εξασφαλιστεί η παρακολούθησή τους σύμφωνα με τη νομοθεσία αυτή. 
               
               
                  Το άρθρο 12 του κανονισμός (ΕΚ) αριθ. 862/2007 προβλέπει ότι η Επιτροπή από το 2012 και μετά, ανά τριετία, υποβάλει έκθεση παρακολούθησης και αξιολόγησης στο Ευρωπαϊκό Κοινοβούλιο και στο Συμβούλιο σχετικά με τις στατιστικές που καταρτίζονται σύμφωνα με τον εν λόγω κανονισμό και την ποιότητά τους. Η Επιτροπή ενέκρινε την τελευταία έκθεση σχετικά με τις στατιστικές για τη μετανάστευση και τη διεθνή προστασία, στις 30 Ιουλίου 2015
                     22
                  , και η επόμενη έκθεση αναμένεται στα τέλη Αυγούστου 2018.
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Με βάση τις παρατηρήσεις από τα ενδιαφερόμενα μέρη, ιδίως από τη Γενική Διεύθυνση Μετανάστευσης και Εσωτερικών Υποθέσεων, οι άμεσες προτεραιότητες με βάση τα πιο σοβαρά υφιστάμενα κενά καθορίστηκαν ως εξής:
               
               
                  αύξηση, από ετήσια σε τριμηνιαία, της συχνότητας κατάρτισης στατιστικών σχετικά με τις επιστροφές και τις  υποχρεώσεις επιστροφής·
               
               
                  νέα περαιτέρω ανάλυση για τις στατιστικές για τους ασυνόδευτους ανηλίκους που αιτούνται άσυλο· και
               
               
                  προσθήκη νέας περαιτέρω ανάλυσης για την επανεγκατάσταση· καθιέρωση στατιστικών σχετικά με τους αιτούντες άσυλο για πρώτη φορά και νέα στατιστικά στοιχεία σχετικά με τις αιτήσεις επανεξέτασης του Δουβλίνου· και εισαγωγή νέας περαιτέρω ανάλυσης σχετικά με τις στατιστικές για τις άδειες παραμονής.
               
               
                  Οι ανάγκες που εκφράζονται από τα ενδιαφερόμενα μέρη θα μπορούσαν να καλυφθούν με περιορισμένη τροποποίηση του κανονισμού (ΕΚ) αριθ. 862/2007, με βάση, σε μεγάλο βαθμό, τις  υφιστάμενες εθελοντικές συλλογές στοιχείων, σε συνδυασμό με την καθιέρωση ευελιξίας, έτσι ώστε στο μέλλον οι νέες και οι αναδυόμενες ανάγκες για στοιχεία να μπορούν να αντιμετωπιστούν ταχύτερα.
               
            
            
               Η πρόταση δεν αλλάζει ουσιαστικά τον κανονισμό (ΕΚ) αριθ. 862/2007, επειδή περιορίζεται στις απολύτως αναγκαίες τροποποιήσεις για την επίτευξη των περιορισμένων στόχων της.
            
            
               
                  Ως εκ τούτου, προτείνεται ορισμένες διατάξεις του κανονισμού (ΕΚ) αριθ. 862/2007 να τροποποιηθούν ή να αντικατασταθούν ως εξής:
               
               
                  Άρθρο 4:
               
            
            
               Για τις στατιστικές σχετικά με τη διεθνή προστασία, η τροποποίηση προβλέπει την εισαγωγή μιας υποδιαίρεσης «ασυνόδευτοι ανήλικοι», την εισαγωγή νέων στατιστικών για το Δουβλίνο «αιτήσεις επανεξέτασης» και «αιτούντες άσυλο για πρώτη φορά», και την εισαγωγή περαιτέρω αναλύσεων στοιχείων που ζητήθηκαν από «χώρα κατοικίας» και «είδος απόφασης για αίτηση ασύλου»  για τα πρόσωπα που υπάγονται σε πρόγραμμα επανεγκατάστασης.
            
            
               
                  Άρθρο 6:
               
            
            
               Για τις στατιστικές σχετικά με τις άδειες διαμονής, η τροπολογία προβλέπει περαιτέρω ανάλυση κατά ηλικία και φύλο, οι οποίες είναι επίσης αναγκαίες. Επιπλέον, εισάγεται ο αριθμός των επί μακρόν διαμενόντων κατανέμεται με βάση το είδος του καθεστώτος της επί μακρόν διαμονής.
            
         
         
            
               
                  Άρθρο 7:
               
            
            
               Για τις στατιστικές σχετικά με τους υπηκόους τρίτων χωρών που διαπιστώθηκε ότι βρίσκονταν παράνομα στην επικράτεια του κράτους μέλους και για τους οποίους έχει εκδοθεί διοικητική ή δικαστική απόφαση ή πράξη η οποία διαπιστώνει ή δηλώνει ότι η παραμονή τους είναι παράνομη και με την οποία υποχρεώνονται να εγκαταλείψουν την επικράτεια του κράτους μέλους, και για τις στατιστικές για τους υπηκόους τρίτων χωρών οι οποίοι εγκατέλειψαν το έδαφος του κράτους μέλους μετά από διοικητική ή δικαστική απόφαση ή πράξη, η τροποποίηση προβλέπει αλλαγή της συχνότητας από «ετήσια» σε «τριμηνιαία». 
            
            
               Για τις στατιστικές για τους υπηκόους τρίτων χωρών οι οποίοι εγκατέλειψαν το έδαφος του κράτους μέλους μετά από διοικητική ή δικαστική απόφαση ή πράξη, η τροποποίηση προβλέπει την εισαγωγή τριών περαιτέρω αναλύσεων στοιχείων: «είδος επιστροφής και «βοήθεια που ελήφθη», «είδος διαδικασίας συμφωνίας» και «χώρα προορισμού».
            
            
               
                  Το άρθρο 8 απαλείφεται επειδή κατέστη παρωχημένο.
               
               
                  Για να διασφαλιστεί καλύτερη διαθεσιμότητα των ευρωπαϊκών στατιστικών για το άσυλο και τη μετανάστευση και να διασφαλιστεί ένας μηχανισμός ευελιξίας, το άρθρο 10 παράγραφος 1 τροποποιείται έτσι ώστε να εξουσιοδοτείται η Επιτροπή να εκδίδει εκτελεστικές πράξεις με σκοπό την εφαρμογή των διατάξεων σχετικά με την ανάλυση των στοιχείων, προσδιορίζοντας λεπτομερέστερα το περιεχόμενό τους σύμφωνα με τα άρθρα 4, 5, 6 και 7. 
               
            
            
               2018/0154 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία
            
            
               (Κείμενο που παρουσιάζει ενδιαφέρον για τον ΕΟΧ)
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη:
            
            
               Έχοντας υπόψη: τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου
                  23
                καθιερώνει ένα κοινό και συγκρίσιμο νομικό πλαίσιο για τις ευρωπαϊκές στατιστικές σχετικά με τη μετανάστευση και τη διεθνή προστασία.
            
            
               (2)Λαμβανομένων υπόψη των νέων αναγκών στην Ένωση για τις στατιστικές για το άσυλο και τη διαχείριση της μετανάστευσης καθώς και του γεγονότος ότι τα χαρακτηριστικά της μετανάστευσης μεταβάλλονται ταχείας, είναι αναγκαίο ένα πλαίσιο που θα επιτρέπει την ταχεία προσαρμογή της κατάρτισης στατιστικών για το άσυλο και τη διαχείριση της μετανάστευσης στις αλλαγές αυτές .
            
            
               (3)Για τη στήριξη της Ένωσης ώστε να αντιμετωπίσει αποτελεσματικά τις προκλήσεις που θέτει η μετανάστευση, είναι αναγκαία η συχνότητα διαβίβασης στοιχείων για το άσυλο και τη διαχείριση της μετανάστευσης να είναι μικρότερη της ετήσιας.
            
            
               (4)Οι στατιστικές για το άσυλο και τη διαχείριση της μετανάστευσης έχουν θεμελιώδη σημασία για τη μελέτη, τον καθορισμό και την αξιολόγηση ενός ευρέος φάσματος πολιτικών, ιδίως όσον αφορά την αντιμετώπιση της άφιξης των ατόμων που ζητούν προστασία στην Ευρώπη.
            
         
         
            
               (5)Για να εξασφαλισθεί η ποιότητα, και ιδίως η συγκρισιμότητα, των στοιχείων που παρέχουν τα κράτη μέλη, και για να υπάρξουν αξιόπιστες επισκοπήσεις σε ενωσιακό επίπεδο, τα στοιχεία που χρησιμοποιούνται θα πρέπει να βασίζονται στις ίδιες έννοιες και να αναφέρονται στην ίδια ημερομηνία ή περίοδο αναφοράς.
            
            
               (6)Τα στοιχεία που παρέχονται για το άσυλο και τη διαχείριση της μετανάστευσης θα πρέπει να συνάδουν με τα σχετικά στοιχεία που συλλέγονται βάσει του κανονισμού (ΕΚ) αριθ. 862/2007.
            
            
               (7)Ο κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου
                  24
                παρέχει ένα πλαίσιο αναφοράς για τις ευρωπαϊκές στατιστικές σχετικά με τη μετανάστευση και τη διεθνή προστασία. Ειδικότερα, απαιτεί συμμόρφωση με τις αρχές της επαγγελματικής ανεξαρτησίας, της αμεροληψίας, της αντικειμενικότητας, της αξιοπιστίας, του στατιστικού απορρήτου και της σχέσης κόστους-αποτελεσματικότητας.
            
            
               (8)Κατά την ανάπτυξη, παραγωγή και διάδοση των ευρωπαϊκών στατιστικών, οι εθνικές και ευρωπαϊκές στατιστικές αρχές, και κατά περίπτωση, άλλες αρμόδιες εθνικές και περιφερειακές αρχές, θα πρέπει να λαμβάνουν υπόψη τους τις αρχές που θεσπίζονται στον κώδικα ορθής πρακτικής για τις ευρωπαϊκές στατιστικές, όπως αναθεωρήθηκε και επικαιροποιήθηκε από την επιτροπή του ευρωπαϊκού στατιστικού συστήματος στις 28 Σεπτεμβρίου 2011.
            
            
               (9)Ο στόχος του παρόντος κανονισμού, δηλ. η αναθεώρηση και η συμπλήρωση των υφιστάμενων κοινών κανόνων για τη συλλογή στοιχείων και την κατάρτιση ευρωπαϊκών στατιστικών για τη μετανάστευση και τη διεθνή προστασία, δεν μπορεί να επιτευχθεί επαρκώς εάν τα κράτη μέλη της ΕΕ ενεργούν μεμονωμένα. Αντιθέτως, για λόγους εναρμόνισης και συγκρισιμότητας, ο στόχος μπορεί να επιτευχθεί καλύτερα σε επίπεδο Ένωσης. Ως εκ τούτου, η ΕΕ ενδέχεται να λάβει κατάλληλα μέτρα σύμφωνα με την αρχή της επικουρικότητας του άρθρου 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, που διατυπώνεται στο εν λόγω άρθρο, ο παρών κανονισμός δεν υπερβαίνει τα αναγκαία όρια για την επίτευξη του στόχου αυτού.
            
            
               (10)Ο παρών κανονισμός εγγυάται το δικαίωμα σεβασμού της ιδιωτικής και της οικογενειακής ζωής, καθώς και το δικαίωμα προστασίας των δεδομένων προσωπικού χαρακτήρα, όπως ορίζονται στα άρθρα 7 και 8 του Χάρτη των θεμελιωδών δικαιωμάτων της Ευρωπαϊκής Ένωσης.
            
            
               (11)Προκειμένου να διασφαλιστούν ενιαίες προϋποθέσεις για την εκτέλεση του παρόντος κανονισμού, θα πρέπει να ανατεθούν εκτελεστικές αρμοδιότητες στην Επιτροπή όσον αφορά ειδική ανάλυση στοιχείων. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου(
                  25
               ).
            
            
               (12)Επομένως, ο κανονισμός (ΕΚ) αριθ. 862/2007 θα πρέπει να τροποποιηθεί αναλόγως.
            
            
               (13)Ζητήθηκε η γνώμη της επιτροπής του ευρωπαϊκού στατιστικού συστήματος,
            
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
            
               Ο κανονισμός (ΕΚ) αριθ. 862/2007 τροποποιείται ως εξής:
            
            
               1) Το άρθρο 4 τροποποιείται ως εξής:
            
            
               α) Στην παράγραφο 1, προστίθεται το ακόλουθο στοιχείο δ): 
            
            
            
               «δ) των προσώπων που έχουν υποβάλει αίτηση παροχής διεθνούς προστασίας ή έχουν συμπεριληφθεί σε τέτοιου είδους αίτηση ως μέλη οικογένειας κατά τη διάρκεια της περιόδου αναφοράς και υποβάλλουν αίτηση για διεθνή προστασία για πρώτη φορά.»
            
            
            
               β) Στην παράγραφο 1, το τελευταίο εδάφιο αντικαθίσταται από το ακόλουθο κείμενο:
            
         
         
            
            
               «Τα στατιστικά αυτά στοιχεία αναλύονται κατά ηλικία, φύλο και υπηκοότητα των συγκεκριμένων προσώπων και κατά ασυνόδευτων ανηλίκων. Έχουν περίοδο αναφοράς τον ένα ημερολογιακό μήνα και παρέχονται στην Επιτροπή (Eurostat) εντός δύο μηνών από το τέλος του μήνα αναφοράς. Πρώτος μήνας αναφοράς είναι ο Ιανουάριος του 2020.»
            
            
            
               γ) Στην παράγραφο 2, το τελευταίο εδάφιο αντικαθίσταται από το ακόλουθο κείμενο:
            
            
            
               «Τα στατιστικά αυτά στοιχεία αναλύονται κατά ηλικία, φύλο και υπηκοότητα των συγκεκριμένων προσώπων και κατά ασυνόδευτων ανηλίκων. Έχουν περίοδο αναφοράς τους τρεις ημερολογιακούς μήνες και παρέχονται στην Επιτροπή (Eurostat) εντός δύο μηνών από το τέλος της περιόδου αναφοράς. Η πρώτη περίοδος αναφοράς εκτείνεται από τον Ιανουάριο έως τον Μάρτιο του 2020.»
            
            
               δ) Στην παράγραφο 3, το στοιχείο α) διαγράφεται.
            
            
               ε) Στην παράγραφο 3, το τελευταίο εδάφιο αντικαθίσταται από το ακόλουθο κείμενο:
            
            
            
               Τα στατιστικά στοιχεία που αναφέρονται στα στοιχεία β), γ), δ), ε), στ) και ζ) αναλύονται περαιτέρω κατά ηλικία και φύλο και κατά υπηκοότητα των συγκεκριμένων προσώπων, και κατά ασυνόδευτων ανηλίκων. Επιπλέον, όσον αφορά το στοιχείο ζ), τα στατιστικά στοιχεία αναλύονται περαιτέρω κατά τη χώρα διαμονής και κατά το είδος της αίτησης ασύλου. Έχουν περίοδο αναφοράς ένα ημερολογιακό έτος και παρέχονται στην Επιτροπή (Eurostat) εντός τριών μηνών από το τέλος του έτους αναφοράς. Το πρώτο έτος αναφοράς είναι το 2020.»
            
            
            
               στ) Στην παράγραφο 4, το στοιχείο δ) αντικαθίσταται από το ακόλουθο κείμενο:
            
            
            
               «δ) τον αριθμό μεταφορών στις οποίες οδήγησαν οι αποφάσεις υπό γ) και η)·»
            
            
            
               ζ) Στην παράγραφο 4 προστίθενται τα ακόλουθα στοιχεία στ), ζ) και η):
            
            
            
               «στ) τον αριθμό αιτήσεων επανεξέτασης για την αναδοχή ή την ανάληψη αιτούντων άσυλο·
            
            
            
               ζ) τις διατάξεις επί των οποίων βασίζονται οι αιτήσεις υπό στ)·
            
         
         
            
            
               η) τις αποφάσεις που ελήφθησαν επί των αιτήσεων υπό στ).»
            
            
            
               η) Στην παράγραφο 4, το τελευταίο εδάφιο αντικαθίσταται από το ακόλουθο κείμενο:
            
            
               «Τα στατιστικά αυτά στοιχεία έχουν περίοδο αναφοράς το ένα ημερολογιακό έτος και παρέχονται στην Επιτροπή (Eurostat) εντός τριών μηνών από το τέλος της περιόδου αναφοράς. Πρώτο έτος αναφοράς είναι το 2020.»
            
            
               2) Το άρθρο 6 τροποποιείται ως εξής:
            
            
               α) η παράγραφος 1 αντικαθίσταται από το ακόλουθο κείμενο:
            
            
               «1. Τα κράτη μέλη παρέχουν στην Επιτροπή (Eurostat) στατιστικές σχετικά με:
            
            
               α) τον αριθμό των αδειών παραμονής που εκδίδονται για υπηκόους τρίτων χωρών κατά:
            
            
               i) άδειες που εκδόθηκαν στη διάρκεια της περιόδου αναφοράς κατά την οποία χορηγήθηκε στο άτομο άδεια παραμονής για πρώτη φορά, κατά υπηκοότητα, αιτιολογία έκδοσης της άδειας, διάρκεια ισχύος της άδειας, ηλικία και φύλο·
            
            
               ii) άδειες που εκδόθηκαν στη διάρκεια της περιόδου αναφοράς κατά την οποία ένα άτομο άλλαξε καθεστώς μετανάστη ή αιτία παραμονής, κατά υπηκοότητα, αιτιολογία έκδοσης της άδειας, διάρκεια ισχύος της άδειας, ηλικία και φύλο·
            
            
               iii) έγκυρες άδειες στο τέλος της περιόδου αναφοράς (αριθμός αδειών που εκδόθηκαν, δεν ανεστάλησαν και δεν έληξαν) κατά υπηκοότητα, αιτιολογία έκδοσης της άδειας, διάρκεια ισχύος της άδειας, ηλικία και φύλο·
            
            
               β) τον αριθμό των επί μακρόν διαμενόντων στο τέλος της περιόδου αναφοράς, κατά υπηκοότητα, είδος καθεστώτος επί μακρόν διαμονής, κατά ηλικία και φύλο.»
            
            
               β) η παράγραφος 3 αντικαθίσταται από το ακόλουθο κείμενο:
            
            
               «Οι στατιστικές της παραγράφου 1 έχουν περίοδο αναφοράς το ημερολογιακό έτος και παρέχονται στην Επιτροπή (Eurostat) εντός έξι μηνών από το τέλος του έτους αναφοράς. Πρώτο έτος αναφοράς είναι το 2020.»
            
            
               3) Το άρθρο 7 τροποποιείται ως εξής:
            
            
               α) Στην παράγραφο 1, το στοιχείο β) αντικαθίσταται από το ακόλουθο κείμενο:
            
            
               «β) τον αριθμό των υπηκόων τρίτων χωρών οι οποίοι εγκατέλειψαν πράγματι την επικράτεια του κράτους μέλους, ύστερα από διοικητική ή δικαστική απόφαση ή πράξη, όπως αναφέρεται στο στοιχείο α), κατά υπηκοότητα των ατόμων που επιστρέφουν, τύπο επιστροφής και βοήθειας που λαμβάνεται, καθώς και κατά χώρα προορισμού.
            
            
               β) η παράγραφος 2 αντικαθίσταται από το ακόλουθο κείμενο:
            
            
               «2. Οι στατιστικές της παραγράφου 1 έχουν περιόδους αναφοράς τρεις ημερολογιακούς μήνες και παρέχονται στην Επιτροπή (Eurostat) εντός δύο μηνών από το τέλος της περιόδου αναφοράς. Η πρώτη περίοδος αναφοράς εκτείνεται από τον Ιανουάριο έως τον Μάρτιο 2020.»
            
         
         
            
               4) Το άρθρο 8 απαλείφεται.
            
            
               5) Το άρθρο 10 τροποποιείται ως εξής: 
            
            
               α) η παράγραφος 1 αντικαθίσταται από το ακόλουθο κείμενο:
            
            
               «1.
                     Η Επιτροπή εξουσιοδοτείται να εκδίδει εκτελεστικές πράξεις με σκοπό την περαιτέρω ανάλυση των στοιχείων σύμφωνα με τα άρθρα 4, 5, 6 και 7 και τον ορισμό των κανόνων για τους κατάλληλους μορφότυπους διαβίβασης των δεδομένων όπως προβλέπεται στο άρθρο 9.
            
            
               Οι εν λόγω εκτελεστικές πράξεις εκδίδονται σύμφωνα με τη διαδικασία που αναφέρεται στο άρθρο 11 παράγραφος 2.»
            
            
               β) Στην παράγραφο 2, το στοιχείο δ) απαλείφεται.
            
            
               Άρθρο 2
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Το άρθρο 4 παράγραφοι 1 και 2, το άρθρο 7 παράγραφος 1 στοιχείο β) και το άρθρο 7 παράγραφος 2 του κανονισμού (ΕΚ) αριθ. 862/2007 εφαρμόζονται από την 1η Μαρτίου 2020.
            
            
               Το άρθρο 4 παράγραφοι 3 και 4 και το άρθρο 6 παράγραφοι 1 και 3 του κανονισμού (ΕΚ) αριθ. 862/2007 εφαρμόζονται από την 1η Ιουλίου 2020. 
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. 
            
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                  
                        Κανονισμός (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, περί κοινοτικών στατιστικών για τη μετανάστευση και τη διεθνή προστασία και την κατάργηση του κανονισμού (ΕΟΚ) αριθ. 311/76 του Συμβουλίου περί τηρήσεως στατιστικών για τους αλλοδαπούς εργαζόμενους (ΕΕ L 199 της 31.7.2007, σ. 23).
                  
               
               
                  
                     (2)
                  
                  
                        Κανονισμός (ΕΕ) αριθ. 216/2010 της Επιτροπής, της 15ης Μαρτίου 2010 , για την εφαρμογή του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία, όσον αφορά τον ορισμό των κατηγοριών αιτιολογιών για τις άδειες παραμονής (ΕΕ L 66 της 16.3.2010, σ. 1).
                  
               
               
                  
                     (3)
                  
                  
                        Οδηγία 2009/50/ΕΚ του Συμβουλίου, της 25ης Μαΐου 2009, σχετικά με τις προϋποθέσεις εισόδου και διαμονής υπηκόων τρίτων χωρών με σκοπό την απασχόληση υψηλής ειδίκευσης (ΕΕ L 155 της 18.6.2009, σ. 17).
                  
               
               
                  
                     (4)
                  
                        Οδηγία 2011/98/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ενιαία διαδικασία υποβολής αίτησης για τη χορήγηση στους υπηκόους τρίτων χωρών ενιαίας άδειας διαμονής και εργασίας στην επικράτεια κράτους μέλους και σχετικά με κοινό σύνολο δικαιωμάτων για τους εργαζομένους από τρίτες χώρες που διαμένουν νομίμως σε κράτος μέλος (ΕΕ L 343 της 23.12.2011, σ. 1)·
               
               
                  
                     (5)
                  
                        Οδηγία 2014/36/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 σχετικά με τις προϋποθέσεις εισόδου και διαμονής υπηκόων τρίτων χωρών με σκοπό την εποχιακή εργασία (ΕΕ L 94 της 28.3.2014, σ. 375).
               
               
                  
                     (6)
                  
                        Οδηγία 2014/66/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με τις προϋποθέσεις εισόδου και διαμονής υπηκόων τρίτων χωρών στο πλαίσιο ενδοεταιρικής μετάθεσης (ΕΕ L 157 της 27.5.2014, σ. 1).
               
               
                  
                     (7)
                  
                        Οδηγία (ΕΕ) 2016/801 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τις προϋποθέσεις εισόδου και διαμονής υπηκόων τρίτων χωρών με σκοπό την έρευνα, τις σπουδές, την πρακτική άσκηση, την εθελοντική υπηρεσία, τις ανταλλαγές μαθητών ή τα εκπαιδευτικά προγράμματα και την απασχόληση των εσωτερικών άμισθων βοηθών (au pair) (ΕΕ L 132 της 21.5.2016, σ. 21).
               
               
                  
                     (8)
                  
                        COM(2017) 558 final.
               
               
                  
                     (9)
                  
                        COM(2015) 453 final, «Σχέδιο δράσης της ΕΕ για την επιστροφή».
               
               
                  
                     (10)
                  
                        COM(2017) 211 final, «Η προστασία των παιδιών-μεταναστών».
               
               
                  
                     (11)
                  
                        COM(2017) 669 final.  
               
               
                  
                     (12)
                  
                        COM(2018) 250 final.
               
               
                  
                     (13)
                  
                        Το ΕΣΣ είναι σύμπραξη της ευρωπαϊκής στατιστικής αρχής, δηλαδή της Επιτροπής (Eurostat), με τις εθνικές στατιστικές υπηρεσίες (ΕΣΥ) και άλλες εθνικές αρχές (ΑΕΑ) που είναι υπεύθυνες για την ανάπτυξη, την παραγωγή και τη διάδοση ευρωπαϊκών στατιστικών σε κάθε κράτος μέλος.
               
               
                  
                     (14)
                  
                        COM(2015) 374 και COM (2012) 528 τελικό.
               
               
                  
                     (15)
                  
                        Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164). 
               
               
                  
                     (16)
                  
                        COM(2018) 250 final, Έκθεση προόδου σχετικά με την υλοποίηση του Ευρωπαϊκού Θεματολογίου για τη Μετανάστευση,
                  Έκθεση προόδου σχετικά με την υλοποίηση του Ευρωπαϊκού Θεματολογίου για τη Μετανάστευση
                   (διαθέσιμο μόνο στα αγγλικά).
               
               
                  
                     (17)
                  
                        Το CIRCABC (κέντρο επικοινωνίας και ενημέρωσης για τις διοικητικές υπηρεσίες, τις επιχειρήσεις και τους πολίτες) είναι μια εφαρμογή που χρησιμοποιείται για τη δημιουργία συνεργατικών χώρων εργασίας όπου οι κοινότητες των χρηστών μπορούν να εργάζονται από κοινού στο διαδίκτυο και να χρησιμοποιούν από κοινού πληροφορίες και πόρους.
               
               
                  
                     (18)
                  
                        
                  https://circabc.europa.eu/w/browse/1977c9be-d5af-452a-9bf4-3b5e888fa35d
                   (available only in English).
               
               
                  
                     (19)
                  
                        
                  http://ec.europa.eu/eurostat/documents/1001617/4339944/malta-declaration.pdf/b83b3965-27f0-47af-8b3f-5c84735b91bc
                   (available only in English).
               
               
                  
                     (20)
                  
                        Η συντονιστική ομάδα του KCMD αποτελείται από: το ΚΚΕρ και τις DG HOME (συμπροεδρία), SG, DG DEVCO, DG ECHO, DG RTD, DG ESTAT, το EPSC και την ΕΥΕΔ. Το ΚΚΕρ εί ναι επιφορτισμένο με τις καθημερινές δραστηριότητες της ομάδας. Οι γενικές διευθύνσεις που σχετίζονται με το έργο της KCMD, είναι η CLIMA, ECFIN, EAC, EMPL, JUST, NEAR, REGIO, COMM, καθώς και SG. Οι στρατηγικοί εταίροι του KCMD περιλαμβάνουν, μεταξύ άλλων, το Διεθνές Ινστιτούτο Εφαρμοσμένης Ανάλυσης Συστημάτων (IIASA), τον Οργανισμό Οικονομικής Συνεργασίας και Ανάπτυξης (ΟΟΣΑ) και τον Διεθνή Οργανισμό Μετανάστευσης (ΔΟΜ) - κέντρο ανάλυσης παγκόσμιων δεδομένων για τη μετανάστευση (GMDAC).
               
               
                  
                     (21)
                  
                  
                        Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1) και κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
                  
               
               
                  
                     (22)
                  
                        COM (2015) 374. 
               
               
                  
                     (23)
                  
                        Κανονισμός (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, περί κοινοτικών στατιστικών για τη μετανάστευση και τη διεθνή προστασία και την κατάργηση του κανονισμού (ΕΟΚ) αριθ. 311/76 του Συμβουλίου περί τηρήσεως στατιστικών για τους αλλοδαπούς εργαζόμενους (ΕΕ L 199 της 31.7.2007, σ. 23).
               
               
                  
                     (24)
                  
                        Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164).
               
               
                  
                     (25)
                  
                        Κανονισμός (EΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).